Azərbaycan Respublikasının İqtisadiyyat Nazirliyi yanında Dövlət Vergi Xidmətinin 23 fevral 2022-ci il tarixli 2217040100103500 №-li Əmri ilə təsdiq edilmişdir.

**“Əmlak vergisinin bəyannaməsi”nin tərtib edilməsi**

**QAYDASI**

“**Əmlak vergisinin bəyannaməsi**” (bundan sonra - Bəyannamə) Azərbaycan Respublikası Vergi Məcəlləsinin 196-cı maddəsinə əsasən Azərbaycan Respublikasının ərazisində əmlak vergisinin ödəyicisi sayılan vergi ödəyiciləri (müəssisələr və fərdi sahibkarlar) tərəfindən bu Qaydalara əsasən tərtib və təqdim edilir.

Bəyannamənin əvvəlində göstərilən “**Qeyd**”də “verilmiş formanın tərtib edilməsi qaydalarını oxuyun” və “**+**, **/**, **%**, **Z** simvollarından istifadə etməyin, böyük çap hərfləri ilə qara və ya göy diyircəkli qələmlə doldurun” kimi **tövsiyələrə** ciddi əməl olunmalıdır.

Bəyannamə tərtib edilərkən qaralamalara və düzəlişlərə yol verilmir.

Təqdim olunmuş bəyannamədə aparılan hesablamalardakı riyazi səhvlər Bəyannamə Tərtibi Proqramında (BTP) avtomatik rejimdə, kağız daşıyıcılarda təqdim edildiyi halda isə vergi orqanı tərəfindən düzəldilərək kompüter proqram təminatı vasitəsilə düzgün hesablanmış vergi məbləğləri birbaşa baza göstəricilərinə daxil edilir.

“**Qeyd**”dən sonrakı “**Bəyannamənin təqdim edildiyi vergi orqanının adı**” sətrinin xanalarında böyük çap hərfləri ilə hər xanada bir hərf yazılmaqla vergi ödəyicisinin qeydiyyatda olduğu vergi orqanının adı göstərilməlidir.

***Misal:***





**Bölmə I.** **Vergi ödəyicisi haqqında ümumi məlumat**


1-ci sətrin “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır.

***Misal:***



2-ci sətrin “**Vergi ödəyicisinin tam adı**” xanalarında böyük çap hərfləri ilə (hər xanada bir hərflə) vergi ödəyicisinin tam adı yazılır.

***Misal:***



3-cü sətirdə “**Əsas fəaliyyət növünün kodu**” göstərilən xanalarda hər xanada bir rəqəmlə sağdan sola vergi ödəyicisinin əsas fəaliyyət növünün statistik kodu aşağıdakı kimi yazılır:

***Misal:*** *Daxili su nəqliyyatı vasitəsilə (çaylarda) sərnişin daşınması fəaliyyətinin 50300 nömrəli statistik kodu aşağıdakı kimi doldurulur:*

|  |  |  |  |  |  |  |
| --- | --- | --- | --- | --- | --- | --- |
|  |  | 5 | 0 | 3 | 0 | 0 |

 **Əsas fəaliyyət növünün kodu**

“**Əsas fəaliyyət növünün kodu**” xanalarından sonra gələn “**fəaliyyət növünün adı**” göstərilən çoxsaylı xanalarda isə böyük çap hərfləri ilə (hər xanada bir hərflə) əsas fəaliyyət növünün “**adı**” yazılır.

“**Əsas fəaliyyət növünün kodu**” göstərilən yeddirəqəmli xanalar vergi ödəyicisi tərəfindən dodurulmaması bəyannamənin vergi orqanı tərəfindən qəbul edilməməsinə əsas vermir.

4-cü sətrin “**Təqdim olunmuş əlavələrin sayı**” xanalarında vergi ödəyicisi tərəfindən bəyannaməyə əlavə olunmuş Əlavələrin vərəq sayı yazılır (hər xanada bir rəqəmlə).

***Misal:*** *Vergi ödəyicisinin təqdim etdiyi cari “Əmlak vergisinin bəyannaməsi”nin Əlavəsi 2 vərəqdən ibarətdir. Bu halda vərəqlərin sayı sağdan sola aşağıdakı kimi doldurulur:*



5-ci sətirdə bəyannamənin növündən asılı olaraq, yəni hesabat dövrü üzrə tərtib edildikdə “**Cari**” xanasında, əvvəlki hesabat dövrləri üzrə dürüstləşməyə dair hesabat tərtib edildiyi halda “**Dəqiqləşdirilmiş**” xanasında, müəssisə və fərdi sahibkar səyyar vergi yoxlaması başa çatdıqdan sonra yoxlama zamanı aşkar edilməyən və vergi öhdəliyinin yaranmasına səbəb olan hallara görə bəyannamə təqdim edildiyi halda “**Könüllü açıqlama**”, müəssisə ləğv olunduqda və fərdi sahibkarın fəaliyyəti ləğv olunduqda “**Ləğv olma**” xanasında “**X**” işarəsi qeyd edilir.

“**Ləğv olma**” sözünün sağ sətrindəki xanalarda (hər xanada bir rəqəmlə) müəssisənin ləğv olunduğu və fərdi sahibkarın fəaliyyətinin ləğv olunduğu tarix göstərilməlidir. “**Ləğv olma**” bəyannaməsi vergi ödəyicisi tərəfindən yalnız ləğv olunması barədə müvafiq ərizə vergi orqanına təqdim edildiyi halda tərtib olunub təqdim edilməlidir.

***Misal:*** *Vergi ödəyicisi 2022-ci il üçün “Əmlak vergisinin bəyannaməsi”ni təqdim edir. Bu halda 2023-cü ilin mart ayının 31-dək təqdim olunan bəyannamənin 5-ci - “Bəyannamənin növü” sətrində “Cari” xanasına X işarəsi yazılır:*




Müəssisə və ya fərdi sahibkarın fəaliyyəti ləğv edildikdə və ya uçotdan çıxarıldıqda isə “**Ləğv olma**” xanasında “**X**” işarəsi yazılır və “**Ləğv olma**” sözünün sağ sətrindəki xanalarda (hər xanada bir rəqəmlə) müəssisənin və ya fərdi sahibkarın fəaliyyətinin ləğv olunduğu və ya uçotdan çıxarıldığı tarix göstərilməlidir.

***Misal****: Müəssisə qanunamüvafiq qaydada 25 oktyabr 2022-ci il tarixə ləğv olunmuşdur. Bu halda müəssisənin ləğv olunması barədə son bəyannamənin 5-ci sətrinin “Ləğv olma” xanaları soldan sağa doğru ilk iki xanada “****gün****”, sonrakı iki xanada “****ay****”, sonuncu dörd xanada isə “****il****” aşağıdakı kimi yazılmalıdır:*



5.1-ci - “**Dəqiqləşdirilmiş bəyannamənin təqdim edilməsi barədə bildirişin nömrəsi**” adlı sətirdəvergi ödəyicisinə vergi orqanı tərəfindən göndərilmiş “**Vergi orqanına dəqiqləşdirilmiş vergi bəyannaməsinin, məcburi dövlət sosial sığorta və işsizliksən sığorta haqqı üzrə hesabatların təqdim edilməsi barədə”** bildirişin nömrəsi yazılmalıdır. Bildirişin nömrəsi yazılmadıqda və ya səhv yazıldıqda, eləcə də bildirişdə göstərilmiş kənarlaşmalar aradan qaldırılmadıqda, bu bəyannamə bildiriş üzrə verilmiş dəqiqləşdirilmiş bəyannamə hesab olunmur, cari dəqiqləşdirilmiş bəyannamə kimi qəbul edilir.



6-cı sətirdə“**Vergi dövrü**”,  işarəsindən sonrakı dördrəqəmli xanalarda bəyannamənin hansı hesabat ilinə aid olmasından asılı olaraq (hər xanada bir rəqəmlə), müvafiq il yazılır.


***Misal:*** *Əgər bəyannamə 2022-ci il üzrə tərtib edilirsə, bu halda soldan sağa doğru xanada il aşağıdakı qaydada yazılır:*



**Bölmə 2.** **Verginin hesablanması**


Bəyannamənin 2-ci bölməsinin “**Hesabat ilinin əvvəlinə**” hissəsində  “**Əsas vəsaitlərin ümumi qalıq dəyəri**”,  “**Vergiyə cəlb olunan əsas vəsaitlərin qalıq dəyəri**”,  “**Qeyri-kommersiya fəaliyyətində istifadə olunan əsas vəsaitlərin qalıq dəyəri**”,  “**Vergidən azad olunan əsas vəsaitlərin qalıq dəyəri**”  xanalarında (hər xanada bir rəqəmlə) əsas vəsaitlərin hesabat ilinin əvvəlinə qalıq dəyəri (manat və qəpiklə) yazılır.

***Misal:*** *“Xəzər şirkəti” MMC-nin 2022-ci hesabat ilinin əvvəlinə 200.000,0 manat “Əsas vəsaitlərin ümumi qalıq dəyəri”, 150.000,0 manat “Vergiyə cəlb olunan əsas vəsaitlərin qalıq dəyəri”, 50.000,0 manat “Qeyri-kommersiya fəaliyyətində istifadə olunan əsas vəsaitlərin qalıq dəyəri”, 50.000,0 manat “Vergidən azad olunan əsas vəsaitlərin qalıq dəyəri” olmuşdur. Bu halda*  *xanalarında bu göstəricilər aşağıdakı kimi yazılır:*



Bəyannamənin 2-ci bölməsinin “**Vergi ödəyicisinin ləğv olunma və ya uçotdan çıxarılma tarixinə**” hissəsində  “**Əsas vəsaitlərin ümumi qalıq dəyəri**”,  “**Vergiyə cəlb olunan əsas vəsaitlərin qalıq dəyəri**”, “**Qeyri-kommersiya fəaliyyətində istifadə olunan əsas vəsaitlərin qalıq dəyəri**”,  “**Vergidən azad olunan əsas vəsaitlərin qalıq dəyəri**”  xanalarında (hər xanada bir rəqəmlə) ləğv olunma tarixinə əsas vəsaitlərin qalıq dəyəri (manat və qəpiklə) yazılır.

***Misal:*** *A müəssisəsinin 2022-ci ilin 25 iyul ləğv olunma tarixinə 400.000,0 manat məbləğində “Əsas vəsaitlərin ümumi qalıq dəyəri”, 200.000,0 manat məbləğində “Vergiyə cəlb olunan əsas vəsaitlərin qalıq dəyəri”, o cümlədən 100.000,0 manat məbləğində “Qeyri-kommersiya fəaliyyətində istifadə olunan əsas vəsaitlərin qalıq dəyəri”, 200.000,0 manat məbləğində isə “Vergidən azad olunan əsas vəsaitlərin qalıq dəyəri” olmuşdur. Bu halda*  *xanalarında bu göstəricilər aşağıdakı kimi yazılır:*




Bəyannamənin 2-ci bölməsinin “**Yeni yaradıldığı (uçota alındığı) və ya əmlak vergisinin ödəyicisi olma tarixinə**” hissəsində  “**Əsas vəsaitlərin ümumi dəyəri**”, “**Vergiyə cəlb olunan əsas vəsaitlərin dəyəri**”, “**Qeyri-kommersiya fəaliyyətində istifadə olunan əsas vəsaitlərin dəyəri**”,  “**Vergidən azad olunan əsas vəsaitlərin dəyəri**”  xanalarında (hər xanada bir rəqəmlə) əsas vəsaitlərin dəyəri (manat və qəpiklə) yazılır.

***Misal:*** *A müəssisəsinin 2022-ci ilin iyul ayında yaranma tarixinə 300.000,0 manat məbləğində “Əsas vəsaitlərin ümumi dəyəri”, 200.000,0 manat məbləğində “Vergiyə cəlb olunan əsas vəsaitlərin dəyəri”, o cümlədən 100.000,0 manat məbləğində “Qeyri-kommersiya fəaliyyətində istifadə olunan əsas vəsaitlərin dəyəri”, 100.000,0 manat məbləğində isə “Vergidən azad olunan əsas vəsaitlərin dəyəri” olmuşdur. Bu halda*  *“xanalarında bu göstəricilər aşağıdakı kimi yazılır:*




Bəyannamənin 2-ci bölməsinin “**Hesabat ilinin sonuna**” hissəsində  “**Əsas vəsaitlərin ümumi qalıq dəyəri**”,  “**Vergiyə cəlb olunan əsas vəsaitlərin qalıq dəyəri**”,  “**Qeyri-kommersiya fəaliyyətində istifadə olunan əsas vəsaitlərin qalıq dəyəri**”,  “**Vergidən azad olunan əsas vəsaitlərin qalıq dəyəri**”  xanalarında (hər xanada bir rəqəmlə) əsas vəsaitlərin hesabat ilinin sonuna qalıq dəyəri (manatla və qəpiklə) yazılır.

***Misal:*** *“Xəzər şirkəti” MMC-nin 2022-ci hesabat ilinin sonuna “Əsas vəsaitlərin ümumi qalıq dəyəri” 400.000,0 manat məbləğində, 300.000,0 manat məbləğində “Vergiyə cəlb olunan əsas vəsaitlərin qalıq dəyəri”, 100.000,0 manat məbləğində “Qeyri-kommersiya fəaliyyətində istifadə olunan əsas vəsaitlərin qalıq dəyəri”, 100.000,0 manat məbləğində “Vergidən azad olunan əsas vəsaitlərin qalıq dəyəri” olmuşdur. Bu halda*  *xanalarında bu göstəricilər aşağıdakı kimi yazılır:*



Bəyannamənin  “**Artıq qiymətə sığortalanan əsas vəsaitlərin dəyəri**” sətrinin  xanalarında müvafiq olaraq  “**Vergiyə cəlb olunan artıq qiymətə sığortalanan əsas vəsaitlərin dəyəri**” və  **“Vergidən azad olunan artıq qiymətə sığortalanan əsas vəsaitlərin dəyəri”** sətirlərinin  xanalarında göstərilən əsas vəsaitlərin qalıq dəyərindən artıq qiymətə sığortalandığı halda sığortalandıqdan sonrakı dəyərlərin cəmi göstərilir:

***Misal:*** *Müəssisə 2022-ci ildə qalıq dəyəri 200 000,0 manat olan vergiyə cəlb olunan əsas vəsaitlərini* *artıq* *qiymətə* *250.000,00 manata sığortaladığı halda, bəyannamənin müvafiq xanalarında aşağıdakı kimi yazılır:*




Bəyannamənin  sətrində müvafiq olaraq  “**Verginin dərəcəsi**” xanasında əsas vəsaitlərin orta illik qalıq dəyərinə tətbiq edilən verginin dərəcəsi aşağıdakı kimi göstərilir:



Bəyannamənin  sətrində müvafiq olaraq  “**Hesabat ili ərzində yarandığı (uçota alındığı) və ya əmlak vergisinin ödəyicisi olduğu aydan sonra ilin sonuna qədər olan ayların sayı**” xanasında müəssisə yarandığı və ya fərdi sahibkarın uçota alındığı aydan sonra ilin sonuna qədər olan ayların sayı aşağıdakı kimi göstərilir:

***Misal:*** *Müəssisənin 2022-ci ilin iyul ayında yarandığı nəzərə alınaraq, bəyannamənin müvafiq xanalarında aşağıdakı kimi yazılır:*




Bəyannamənin  sətrinin müvafiq olaraq  “**İlin əvvəlindən vergi ödəyicisinin ləğv edildiyi və ya uçotdan çıxarıldığı aya qədər olan ayların sayı**” xanasında ilin əvvəlindən vergi ödəyicisinin ləğv olunduğu aya qədər olan ayların sayı aşağıdakı kimi göstərilir:

***Misal:*** *Müəssisənin 2022-ci ilin iyul ayında ləğv olunduğu nəzərə alınaraq bəyannamənin müvafiq xanalarında aşağıdakı kimi yazılır:*




Bəyannamənin 2-ci bölməsinin  “**Hesablanmış verginin məbləği**” hissəsinin  sətrinin  xanasında vergi ödəyicisi il ərzində tam fəaliyyət göstərdiyi halda, Vergi Məcəlləsinin 202.0.1-ci maddəsinə əsasən, orta illik qalıq dəyəri müəyyən edilərək tətbiq olunmuş 1 faiz vergi dərəcəsi ilə hesablanmış vergi məbləğibəyannamənin sətrinin  xanasında yazılır.

***Misal:*** *Müəssisənin “Vergiyə cəlb olunan əsas vəsaitlərin qalıq dəyəri” 2022-ci hesabat ilinin əvvəlinə və sonuna müvafiq olaraq 150.000,0 manat və 200.000,0 manat olmuşdur. Hesablanmış ((150.000,0 + 300.000,0) / 2) × (1 / 100) = 2.250,0 manat vergi məbləği**bəyannamənin* *“Vergi ödəyicisi il ərzində tam fəaliyyət göstərdiyi halda” sətirlərinin*  *xanasında aşağıdakı kimi yazılır:*




Bəyannamənin “**Hesablanmış verginin məbləği**” hissəsinin  sətrinin  xanasında müəssisə və fərdi sahibkar hesabat ili ərzində yarandığı (uçota alındığı) və ya əmlak vergisi ödəyicisi olduğu halda, Vergi Məcəlləsinin 202.0.2-ci maddəsinə əsasən orta illik qalıq dəyəri müəyyən edilərək tətbiq olunmuş 1 faiz vergi dərəcəsi ilə hesablanmış vergi məbləğibəyannamənin sətrinin  xanasında yazılır.

***Misal:*** *Müəssisə və ya fərdi sahibkar 2022-ci ilin iyul ayında yaradılarkən (uçota alınarkən) 2022-ci hesabat ilinin sonuna müvafiq olaraq “Vergiyə cəlb olunan əsas vəsaitlərin qalıq dəyəri” 200.000,0 manat və 300.000,0 manat olmuşdur. Hesablanmış ((200.000 + 300.000) / 24) × 5 × (1 / 100) = 1.041,67 manat vergi məbləği**bəyannamənin*  *“Hesabat ili ərzində yaradıldığı (uçota alındığı) və ya əmlak vergisi ödəyicisi olduğu halda”**sətrinin*  *xanasında aşağıdakı kimi yazılır:*



Bəyannamənin “**Hesablanmış verginin məbləği**” hissəsinin  sətrinin  xanasında *vergi ödəyicisi il ərzində ləğv olunduğu və ya uçotdan çıxarıldığı* halda, Vergi Məcəlləsinin 202.0.3-cü maddəsinə əsasən orta illik qalıq dəyəri müəyyən edilərək tətbiq olunmuş 1 faiz vergi dərəcəsi ilə hesablanmış vergi məbləğibəyannamənin sətrinin  xanasında yazılır.

***Misal:*** *Müəssisənin 2022-ci hesabat ilinin əvvəlinə və həmin ilin iyul ayında ləğv olunarkan müvafiq olaraq “Vergiyə cəlb olunan əsas vəsaitlərin qalıq dəyəri” 200.000,0 manat və 300.000,0 manat olmuşdur. Hesablanmış ((200.000,0 + 300.000,0) / 24) × 6 × (1 / 100) = 1.250,0 manat vergi məbləği**bəyannamənin*  *“Vergi ödəyicisi il ərzində ləğv olunduğu və ya uçotdan çıxarıldığı halda” sətirlərinin*  *xanasında aşağıdakı kimi yazılır:*



Bəyannamənin Vergi ödəyicilərinin məsuliyyəti hissəsində - zolağın aşağı hissəsində sol tərəfdə yuxarıdan aşağı göstərilmiş birinci “**Hüquqi şəxsin rəhbərinin və ya fərdi sahibkarın**”, ikinci “**Baş mühasibin**”, üçüncü “**Bəyannaməni tərtib edən məsul şəxsin**” çərçivələrində vergi ödəyicisinin rəhbərinin, baş mühasibinin və bəyannaməni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Bəyannamə rəhbər şəxs tərəfindən imzalandıqdan və möhürlə təsdiqləndikdən sonra möhürün aşağı hissəsində olan “**Bəyannamənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *“A” müəssisəsinin 2022-ci il üçün “Əmlak vergisinin bəyannaməsi” rəhbər şəxs tərəfindən 15.02.2023-cü il tarixdə imzalanmış və möhürlə təsdiq edilmişdir. Bu halda, “Bəyannamənin tərtib edilmə tarixi”nə dair xanalar aşağıdakı kimi yazılır:*



Bəyannamə auditor (agent) tərəfindən tərtib edildiyi halda, sol tərəfdə aşağı küncdə yuxarıdan aşağı dördüncü “**Bəyannaməni auditor (agent) tərtib etdiyi halda onun S.A.A**” çərçivəsində auditorun (agentin) soyadı, adı və atasının adı (çərçivələrdən kənara çıxmadan) yazılmaqla imzalanır, “**Auditorun (agentin) VÖEN**” xanalarında VÖEN göstərilir və dairənin üzərində auditorun möhürü ilə təsdiqlənir.

Vergi orqanı tərəfindən bəyannamənin qəbul edilməsi №-si və tarixi çərçivəsində daxilolma tarixi və qeydiyyat nömrəsi göstərilir.

Bəyannamənin qəbul edilməsi №-si və tarixi çərçivəsində aşağıdakı bəyannaməni qəbul edən şəxsin soyadı, adı və atasının adı (çərçivədən kənara çıxmadan) yazmaqla imzalanır.

Bəyannamənin sağ küncündə göstərilmiş “**Poçt ştempelinin vurulma tarixi**” xanalarında, bəyannamə poçt vasitəsilə göndərildiyi halda, zərfin üzərinə vurulmuş poçt ştempelinin tarixi yazılır.

***Misal:*** *“A” müəssisəsi 2022-ci il üzrə “Əmlak vergisinin bəyannaməsi”ni poçt vasitəsilə təqdim etmiş və bəyannamə qoyulmuş zərfin üzərinə poçt ştempelinin tarixi “17.02.2023” vurulmuşdur. Bu halda, vergi orqanı tərəfindən bəyannamənin “Poçt ştempelinin vurulma tarixi” xanasında tarix aşağıdakı kimi yazılır:*



“**Poçt ştempelinin vurulma tarixi**” çərçivəsindən aşağı sağ küncdəki “**xüsusi otağın ştampı**” çərçivəsində ştamp vurulur.

Bəyannamə birbaşa vergi orqanına təqdim edildikdə poçt ştempelinin vurulma tarixi üzrə xanalar doldurulmur. Bəyannamə internet vasitəsilə təqdim edildikdə vergi orqanlarına aid xanalar doldurulmur.

**\* \* \***